William Shawn McKnight

**William Shawn McKnight** (født 1968) er en amerikansk prelat og katolsk biskop av Jefferson City i delstaten Missouri.

## Liv og virke
### Bakgrunn
William Shawn McKnight var sønn av William McKnight og Mary McKnight. Med tanke på en karriere innen medisinen begynte McKnight på University of Dallas i Texas. Der kom han på tanken å bli prest.

Etter å ha tatt en Bachelor of Science-grad i biokjemi fra University of Dallas i 1990, begynte McKnight på Pontifical College Josephinum i Columbus i Ohio.  Der fikk han mastergrad i teologi i 1994.

### Prest
Shawn McKnight mottok presteordinasjonens sakrament av biskop Eugene John Gerber den 28. mai 1994.

McKnight skrev en avhandling om spørsmålet om det permanente diakonat,  under veiledning av James Puglisi, *Franciscan of the Atonement* og direktør for det økumeniske senter i Roma. Noen av McKnights skrifter om diakonatet er publisert av *The Deacon Reader* og *The Newman Review*. *National Diaconate Institute for Continuing Education* (NADD) og andre diakoniorienterte utdanningsorganisasjoner bad McKnight om å tale på mange av deres konferansenr.

Han er forfatteren av *Understanding the Diaconate*, der han uttaler: «Å forstå diakonatet bidrar også ressursene til sosiologi og antropologi til de teologiske kilder i Skrift, liturgi, patristiske tekster, hos teologer og læreembedet for å konkludere med at [diakonen] kan forstås som en 'sosial mellommann og symbol på fellesskap' som lar lekfolket delta i Kirkens liv og misjon. Denne studien foreslår at diakonen er en tjener for fellesskapets bånd i Kirken (tilrettelegge forhold mellom biskopen eller presten og hans folk), og mellom Guds folk og den enkelte person i nød.»

Fra 2010 til 2015 tjenestegjorde Shawn McKnight i *Sekretariatet for presteskap, konsekrert liv og kall* i USAs katolske bispekonferanse. Etter sin periode der ble fader McKnight utnevnt til pastor i *Church of the Madeleine* i Wichita, hvor han tjenestegjorde fra 2015 til 2018.

### Biskop av Jefferson City
Den 21. november 2017 utnevnte pave Frans ham til biskop av Jefferson City.  Erkebiskopen av Saint Louis, Robert James Carlson, ordinerte ham til biskop den 6. februar 2018; medkonsekratorer var biskop emeritus av Jefferson City, John Raymond Gaydos og biskop av Wichita, Carl Kemme.

I november 2024 fattet McKnight en kontrovers etter først å ha utstedt, og deretter og raskt opphevet, et dekret (*Suggested Mass Settings and Prohibited Hymns*) som forbød flere populære salmer, blant dem «All Are Welcome» av Marty Haugen, fra bruk i liturgier i bispedømmet. Etter å ha mottatt reaksjoner, erstattet McKnight dekretet med et nytt direktiv som vektla synodale konsultasjoner om liturgisk musikk.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1649-1730) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Robert Roach (1921-2003) *1971
* Erkebiskop Robert James Carlson (1944- ) *1984
* Biskop *William Shawn McKnight* (1968- ) *2018

## Referanser